Analema

Analema er en slekt av biller som tilhører familiegruppen bladbiller (Chrysomelidae).

Utseende 
Små (1,6-2,3 millimeter), brede, blanke, mørkt brunrøde til brunsvarte jordlopper. Antenner og bein kan være oransje. Antennene er nokså kraftige og noe over halvparten så lange som kroppen. Hodet er forholdsvis stort med utstående fasettøyne, noe bredere enn pronotum, som er nesten så langt som bredt. Dekkvingene er pæreformede med kraftige punktrader. Bakbeina er krafige hoppebein.

Levevis 
Artene har blitt funnet på gress, men det er usikkert om dette er vertsplanten.

Utbredelse 
Slekten er utbredt på Fiji.

Systematisk inndeling  

 orden biller (Coleoptera)
 underorden Polyphaga
 overfamilie Chrysomeloidea Latreille, 1802 (=Phytophaga) 
 familien  bladbiller (Chrysomelidae Latreille, 1802) 
 underfamilien jordlopper, Alticinae Newman, 1834
 stammen Alticini
 understammen Manobiina Bechyné & Bechyné, 1975
 Slekten Analema Samuelson, 1973
 Analema leveri (Bryant, 1945)
 Analema nigra (Bryant, 1938)

Eksterne lenker 
 

Bladbiller
Biller formelt beskrevet i 1973
Fijis insekter